নগাঁও জিলাৰ চামগুৰি আৰক্ষী থানাৰ অন্তৰ্গত শিৱস্থানত দুই কেজি ওজনৰ নকল সোণৰ যীশুৰ মূৰ্তি বিক্ৰী কৰাৰ অপৰাধত আৰক্ষীয়ে অভিযান চলাই দম্পতিক আটক কৰি সম্প্ৰতি চামগুৰি থানাত জেৰা অব্যাহত ৰাখিছে।
উল্লেখযোগ্য যে চামগুৰি আৰক্ষী থানাৰ অন্তৰ্গত শিৱস্থানত যোৱা ৬ অক্টোবৰত দিল্লীৰ দম্পতীয়ে ১৫ লাখ টকাৰে দুই কেজি ওজনৰ এটা যীশুৰ মূৰ্তি কিনিছিল। ইয়াৰ পাছতে গুৱাহাটীত গৈ মূৰ্তিটো পৰীক্ষা কৰি ছোৱাত পিতলৰ বুলি প্ৰমাণ হোৱাত দম্পতি হালে দেওবাৰে নিশা চামগুৰি থানাত এখন এজাহাৰ দাখিল কৰে।
গোচৰ ৰুজু হোৱাৰ পাছতে চামগুৰি আৰক্ষীয়ে ক্ষীপ্ৰতাৰে অভিযান চলাই কালি নিশাই শিৱস্থানৰ পৰা চামছুল আলম (৫০) আৰু তেওঁৰ পত্নী মফিদা খাতুনক (৩৭) আটক কৰে।
ইফালে আৰক্ষীৰ জেৰাত অভিযুক্ত দুগৰাকীয়ে লখিমপুৰৰ ৰমজান আলী নামৰ এজন প্ৰবঞ্চকে দিল্লীৰ দম্পতীক ১৫ লাখ টকাত সোণৰ বুলি কৈ যীশুৰ মূৰ্তিটো বিক্ৰী কৰি টকাখিনি লৈ উধাও হয় বুলি প্ৰকাশ কৰিছে ।
উল্লেখ্য যে লখিমপুৰৰ ৰমজান আলী নামৰ ঠগ প্ৰবঞ্চকজন চামছুল আলমৰ সম্পৰ্কীয় হোৱাৰ লগতে মিছা আৰ্মি কেম্পত ভাৰতীয় সেনাবাহিনীত চাকৰি কৰি অৱসৰ গ্ৰহণ কৰা দিল্লীৰ মহেন্দ্ৰ প্ৰসাদ নামৰ লোকজনে কিনা সোণৰ মূৰ্তিটো আৰক্ষীয়ে জব্দ কৰে বুলি জানিব পৰা গৈছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
